डॉक सारांशित करण्यासाठी: भारतात कोरोना लशीचे उत्पादन पुण्याच्या सिरम इन्सिट्यूटमध्ये सुरू आहे. ही लस प्रत्येक भारतीयापर्यंत पोहचण्यासाठी केंद्र सरकारला 80 हजार कोटी रुपयांची तरतूद करावी लागेल. तेवढे पैसे केंद्र सराकारकडून उपलब्ध होतील का? असा प्रश्न सिरम इन्स्टिट्यूटचे ऑफ इंडियाचे मुख्य कार्यकारी अधिकारी आदर पुनावाला यांनी पंतप्रधान नरेंद्र मोदींना विचारला होता.

यावरून आता एमआयएमचे अध्यक्ष असदुद्दीन ओवेसी यांनीही मोदींना काही प्रश्न विचारले आहेत. 'तुमचे सरकार 80 हजार रुपयांचा बंदोबस्त करू शकेल का? सर, थाळी, टाळी, वीज बंद, 21 दिवस, 93 हजार 379 मृत्यू..' या सगळ्याची आठवण करून देत ओवेसींनी मोदींवर निशाणा साधला आहे. दैनिक प्रभात वृत्तपत्राने ही बातमी दिली आहे.

कोरोनाची लस सर्व नागरिकांपर्यंत पोहचवण्यासाठी 80 हजार कोटी रुपये एवढा खर्च येणार असून आपल्याला आता या आव्हानाचा सामना करायचा आहे अशा आशयाचे ट्विट अदर पुनावाला यांनी मोदींना केले होते.

2. महाराष्ट्रात कृषी विधेयकांची अंमलबजावणी करणार नाही - बाळासाहेब थोरात

केंद्र सरकारने संसदेत मंजूर करून घेतलेल्या कृषी विधेयकांवर आता राष्ट्रपतींचीही स्वाक्षरी झाली आहे. पण तिन्ही विधेयकांची अंमलबजावणी महाराष्ट्रात करणार नाही असा पवित्रा काँग्रेसने घेतला आहे. महाविकास आघाडीतले सहकारी पक्ष आमच्यासोबत असून चर्चा करून आम्ही रणनिती ठरवणार असल्याचे काँग्रेसचे प्रदेशाध्यक्ष आणि महसूलमंत्री बाळासाहेब थोरात यांनी सांगितले. महाराष्ट्र टाईम्सने ही बातमी दिली आहे. 

काँग्रेसचे शिष्टमंडळ आज (28 सप्टेंबर) राज्यपाल भगतसिंह कोश्यारी यांची भेट घेणार आहे. कृषी विधेयक महाराष्ट्रात लागू करण्यात येऊ नये यासंदर्भात काँग्रेसकडून राज्यपालांना निवेदन दिले जाणार आहे. 

देशभरात काँग्रेसकडून मोदी सरकारच्या कृषी विधेयकांचा विरोध करण्यात येत असून ठिकठिकाणी आंदोलन करण्यात येत आहे.

3.  भाजपची स्वबळावर लढण्याची तयारी - चंद्रकांत पाटील

महाराष्ट्रात सत्तास्थापनेसाठी एकत्र आलेली महाविकास आघाडी आगामी निवडणुका एकत्र लढली तरी आम्हाला काही फरक पडणार नाही असे वक्तव्य भाजपचे प्रदेशाध्यक्ष चंद्रकांत पाटील यांनी केले आहे. भाजप स्वबळावर लढण्यासाठी इच्छुक असल्याचंही त्यांनी सांगितलं. सकाळ वृत्तपत्राने ही बातमी दिली आहे.

भाजपचे विरोधी पक्षनेते देवेंद्र फडणवीस आणि शिवसेनेचे खासदार संजय राऊत यांच्या भेटीनंतर राजकीय चर्चांना उधाण आलं असताना...\nडॉक सारख्याच भाषेत सारांश:
आजची वृत्तपत्रं आणि वेबसाईटवरील महत्त्वाच्या बातम्या अशा 

1 .  कोरोना लशीसाठी मोदी सरकारकडे 80 हजार कोटी आहेत का? - ओवेसी